آذربایجان اوردوسونا مدت‌دن آرتیق حقیقی عسگری خیدمت کئچمک ایسته‌ین‌لر قبول ائدیله‌جک
آذربایجان مدافعه ناظرلیگی‌نین آچیقلاماسینا اساسن، مدت‌دن آرتیق حقیقی عسگری خیدمته کؤنول‌لو داخیل اولماق آرزوسوندا اولان عسگری وظیفه‌لی‌لر عسگری خیدمت کئچمک ایستدیک‌لری عسگری حیسه‌لرین قوموتانلیغینا و یا سلاح‌لی گوجلرین تعلیم و تدریس مرکزینه مراجعت ائده بیلرلر.
ناظیرلیگین آچیقلاماسیندا بیلدیریلیب کی، ایندیه‌د‌ک چوخ سایدا اینسان اوردودا وظیفه‌لی اولماق اوچون موراجیعت ائدیب. اونلاردان 19-40 یاش آراسیندا اولان‌لار امتحانلا قبول ائدیله‌جکلر و حاضرلیق کورسونو اوغورلا تاماملایان‌لار ایسه مدت‌دن آرتیق حقیقی عسگری خیدمته قبول ائدیله‌جکلر.
قید ائدک کی، آذربایجان ایله ارمنیستان آراسیندا کئچن آی یاشانان شیددت‌لی توققوشما‌لاردان سونرا چوخ سایدا آذربایجان‌لی کؤنول‌لو اولا‌راق اوردویا قاتیلماق اوچون موراجیعت ائتمیشدی.
